**Ջեյք Հանրահան** (անգլ.՝ Jake Hanrahan, հունվարի 21, 1990(1990-01-21)), բրիտանացի լրագրող, փոդքասթեր և վավերագրական ֆիլմերի հեղինակ։

Հանրահանը գրում է պատերազմի և հակամարտությունների մասին՝ հատուկ ուշադրություն դարձնելով աշխարհազորի ուժերին, ռազմականացված կազմավորումներին և պարտիզանական պատերազմին։ Նա առավել հայտնի է Թուրքիայի հարավ-արևելքում քրդական ռազմականացված խմբավորման՝ Քրդական բանվորական կուսակցության (ՔԱԿ) գործունեության լուսաբանմամբ։ Նա ձերբակալվել էր 2015 թվականի սեպտեմբերին Թուրքիայում իր գործընկերների՝ Ֆիլիպ Փենդլբերիի և Մոհամեդ Ռասուլի հետ այն բանից հետո, երբ ՔԱԿ-ի երիտասարդական թևի երեք անդամներ ակտիվորեն մարտնչել են Թուրքիայի զինված ուժերի դեմ։ Հանրահանը երկու շաբաթ անցկացրել է Թուրքիայի խիստ ռեժիմի մի քանի բանտերում, նախքան Մեծ Բրիտանիա արտաքսվելը։ Նա Թուրքիային կոչ է արել ազատ արձակել թարգմանիչ Մոհամեդ Ռասուլին, որը կալանքի տակ է մնացել Հանրահանի ազատ արձակումից հետո ավելի քան 100 օր։ Հանրահանը նաև լուսաբանել է Ուկրաինայի պատերազմի մասին՝ միավորվելով ինչպես Ուկրաինական ցամաքային զորքերի, այնպես էլ Դոնբասի անջատողական ուժերի հետ։ Նա նաև լուսաբանել է Սիրիայի, Իրաքի և Պաղեստինի պատերազմները, ինչպես նաև տարբեր անկարգություններ ողջ Եվրոպայում։

Հանրահանը ղեկավարում է «Ժողովրդական ճակատ» անկախ մեդիա հարթակը, որը բաղկացած է փոդքասթից, վավերագրական ֆիլմերից և ամսագրից։ Այդ հարթակի շրջանակներում նա թողարկել է «Ղարաբաղի ուրվականներ» (անգլ.՝ Ghosts of Karabakh) վավերագրական ֆիլմը, որը պատմում է 2020 թվականի Արցախյան երկրորդ պատերազմի մասին։

Հանրահանը նաև աշխատել է որպես լրագրող և պրոդյուսեր *VICE News*-ում և HBO հարթակի վավերագրական ֆիլմերում։

Հանրահանի հետաքննական ռեպորտաժն արժանացել է «*duPont*» լրագրողական մրցանակին։

2020 թվականի նա սկսել է «*Q-Clearance: The Hunt for QAnon*» փոդքասթը, որի նպատակն է հստակեցնել «*QAnon*» իրավական քաղաքական ֆենոմենի ծագումը և բնույթը։

Ծանոթագրություններ
------------------

1. ↑  "Vice News journalists back in UK after release from Turkish prison". *The Guardian*. 2015 թ․ սեպտեմբերի 6. Retrieved 2017 թ․ հունվարի 20.
2. ↑  Palmer, Ewan (2015 թ․ սեպտեմբերի 3). "Jake Hanrahan and best mate Philip Pendlebury: Vice News journalists arrested for 'aiding Isis' freed in Turkey". *International Business Times UK*. Retrieved 2017 թ․ հունվարի 20.
3. ↑  "Northampton journalist urges Turkey to free imprisoned colleague". *ITV News* (in անգլերեն). Retrieved 2020 թ․ մայիսի 24.
4. ↑  VICE News (2016-10-21), *Inside the Front Lines Of The Ukrainian Cease-fire That Wasn't (HBO)*, վերցված է 2017-11-07
5. ↑  VICE News (2016-12-26), *Inside The DNR, The Russia-Backed Region Clashing With Ukraine (HBO)*, վերցված է 2017-11-07
6. 1 2  "Jake Hanrahan: Irregular Warfare". *Throomers* (in անգլերեն). 2019 թ․ նոյեմբերի 2. Արխիվացված է the original 2020 թ․ նոյեմբերի 30-ին. Retrieved 2020 թ․ մայիսի 24.
7. ↑  "Interview: Popular Front's Jake Hanrahan promises all the details of modern war". *The Defense Post* (in ամերիկյան անգլերեն). 2018 թ․ օգոստոսի 22. Retrieved 2020 թ․ հունիսի 8.
8. ↑  "Ghosts of Karabakh: Armenia and Azerbaijan's Tense Ceasefire - YouTube". *www.youtube.com*. Retrieved 2021 թ․ մարտի 6.
9. ↑  "The Rise of Independent Journalism". *The Defiance Podcast* (in բրիտանական անգլերեն). Retrieved 2020 թ․ մայիսի 24.
10. ↑  "Արխիվացված պատճենը". Արխիվացված է the original 2021 թ․ մարտի 1-ին. Retrieved 2021 թ․ մարտի 6.
11. ↑  "Q-Clearance: The Hunt for QAnon". *Google Podcasts* (in անգլերեն). 2020 թ․ հոկտեմբերի 6. Retrieved 2020 թ․ նոյեմբերի 18.

Արտաքին հղումներ
----------------

* Պաշտոնական կայք
* BBC News-ի հաղորդումը Թուրքիայում ձերբակալության մասին

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | Internet Movie Database |

 |